81 
fásával, főleg kétesebb Graminea-im s egyes más növényeimnek 
szíves revideálásával erősített meg növénytani kutatásaim ered- 
ményeiben. 
Jelentés a «Vereinigung für angewandte Botanika-nak 
1908 augusztus hó 4 — 7-ig Strassburgban tartott 
gyűléséről.*) 
(Kivonat a N. M. Darányi Ignácz Dr. földmívelósügyi m. kir. Minister elé 
terjesztett jelentésből.) 
Az augusztus hó 4-én reggel 9 órakor az egyetem növény- 
tani intézetének tantermében tartott első ülésén Zacharias E. dr. 
hamburgi tanár, elnök üdvözölte az egyesület megjelent tag- 
jait s felkérte Wittmack L. dr. titkos kormánytanácsost, hogy 
tartsa meg 
«A hivatalos ügyekben adandó szakvélemények egyöntetűsége érde- 
kében szükséges szervezkedés szükségességéről » 
czímen hirdetett előadását. 
Wittmack előadásának bevezetésében felsorolja azon esete- 
ket, a melyekben botanikusoktól leggyakrabban szoktak szakvéle- 
ményeket kérni ; ezen esetek közül legfontosabbaknak tartja azo- 
kat. a melyekben a felettes hatóságok kérnek szakvéleményt, mert 
ezekben a szakférfiú köteles véleményt nyilvánítani. Felemlíti, 
hogy a porosz igazságügy minister valamelyik nyilatkozatában kívá- 
natosnak mondta azt, hogy a bíróságok véleményeket csakis a 
szakjukban kiváló emberektől kérjenek. 
Wittmack szerint a szakvélemények három csoportba oszt- 
hatók u. m. : 
1. oly szakvéleményekre, a melyeket bíróságok, 
2. olyanokra, a melyeket vámhivatalok, s végül 
3. oly szakvéleményekre, a melyeket közigazgatási hatóságok 
kérnek. 
Az első kategóriába tartozó szakvéleményekről megjeg}^zi. 
hogy a bíróságok elé kerülő szakvélemények között igen gyakran 
lényeges eltérések mutatkoznak s csak kivételesen fordul elő az, 
hogy a meghallgatott szakemberek véleménye teljesen egybevág. 
Az eltérések és ellentmondások akkor szoktak a legnagyob- 
bak lenni, ha pörös kérdésekben a felperes s az alperes külön 
szakférfiú támogatásával száll a síkra; leginkább ezen esetekben 
találkozunk sokszor diametralisan ellenkező szakvéleményekkel. 
A bíróság ily esetekben úgy segít magán, hogy maga is külön 
.szakértőt hallgat meg. Sok bíróság e ezélra rendelkezik is fel- 
*) Bericht íiber die ara 4—7. August 1908 in Strassburg abgehaltene 
Versammlung dér «Vereinigung für angewandte Botanik». 
(Wir müssen des Umfanges dieses Artikels wegen von emer deutschen 
Uebersetzung absehen. Red.) 
6 
